laion/Wikipedia-Exotic huggingface dataset:
Saja õie kampaania

Saja õie kampaania (ka saja lille kampaania või saja õie liikumine; hiina traditsioonilises kirjas 百花齊放, hiina lihtsustatud kirjas 百花齐放, pinyinis Bǎihuā Qífàng) oli periood Hiina Rahvavabariigis (HRV) aastatel 1956–1957, mil Hiina Kommunistlik Partei (HKP) julgustas kodanikke enda arvamust kommunistlikust režiimist valjuhäälsemalt väljendama. Kui kampaania ebaõnnestus, hakkas HKP esimees Mao Zedong teisitimõtlejaid represseerima. Teisitimõtlejate vastane ideoloogiline puhastustöö kestis aastani 1959. Vaatlejate seas ei ole üksmeelt küsimuses, kas Maole tuli kriitikalaine ulatus tõesti üllatusena või oli kogu kampaania näitemäng, et dissidente tuvastada. Kampaania ajal julgustati väljendama riikliku poliitika kohta erinevaid arvamusi ja pakkuma lahendusi. Kampaania põhines Mao kuulsatel sõnadel: "Saja lille ja saja mõttekooli õitseda laskmise poliitika eesmärk on edendada kunsti õitsengut ja teaduse arengut." Liikumine oli osaliselt vastus HKP tekitatud intellektuaalide demoraliseerimisele. Pärast lühikest liberaliseerumisperioodi toimus aastatel 1957–1959 laialdane kriitikute vaigistamise kampaania ehk nn parempoolsete-vastane kampaania. Kodanikke arreteeriti sadade ja tuhandete kaupa, kritiseeriti avalikult, määrati vangi-, ümberõppe- ja sunnitöölaagritesse või hukati. Ideoloogilise puhastustööga suruti peale maoistlikku ja parempoolsete-vastast mõtteviisi. Hiina Kommunistliku Partei kampaaniate loend Kultuurirevolutsioon Suur hüpe Hiina Rahvavabariigi ajalugu Destalinisatsioon Budai Operatsioon Trust Enesekriitika MacFarquhar, Roderick. 1960. The Hundred Flowers. pp. 3 "Hundred Flowers Campaign." Encyclopædia Britannica. Retrieved 24 July 2020. "Definition of Hundred Flowers". Oxford Dictionaries. Vaadatud 17. mai 2012.[alaline kõdulink] "Double-Hundred Policy (1956-1957)". chineseposters.net. Originaali arhiivikoopia seisuga 12. veebruar 2017. Vaadatud 11. veebruar 2017. Philip Short (1. veebruar 2001). Mao: A Life. Macmillan. Lk 470–. ISBN 978-0-8050-6638-8. Originaali arhiivikoopia seisuga 26. juuli 2014. Vaadatud 17. mai 2012.
Maanus

Maanus on mehenimi. 1. jaanuaril 2021 oli Eestis eesnimi Maanus 110 mehel (esinemissageduselt 625. mehenimi). Maanus oli keskmiselt 40 aasta vanune (mediaanvanus oli 41). Kõige populaarsem on eesnimi Maanus vanuserühmas 45–49, kus neid oli 10 000 elaniku kohta 2,09, ja Saare maakonnas. Maanus Mikkel Maanus Valentin ... https://www.stat.ee/nimed/Maanus (vaadatud 19.07.2021) Maanus statistikaameti andmebaasis
Wolf Hoffmann

Wolf Hoffmann (sündinud 10. detsembril 1959 Mainzis, Lääne-Saksamaal) on saksa muusik, kes on tuntud eelkõige heavy metal-ansambli Accept kitarristina. Hoffmann on mänginud kõigil Accepti albumitel ja kirjutanud suure osa ansambli lugudest. Ta on Accepti ainuke algkoosseisust jäänud liige pärast Peter Baltesi lahkumist novembris 2018. Hoffmann on töötanud fotograafina. Ta on välja andnud kaks sooloalbumit, millel on rock- ja metal-versioonid klassikalise muusika tuntud teostest. Classical (1997) Headbangers Symphony (2016)
Finkenstein am Faaker See

Finkenstein am Faaker See (sloveeni: Bekštanj) on turulinn Austria Kärnteni liidumaa Villachi maaringkonnas. See asub Villachist ja Drava jõest lõunas, Karawankide mäestiku (koos Mittagskogeli (Kepa) mäega) põhjanõlval, Sloveenia piiri lähedal. Omavalitsus ulatub Faaki järve lõunakaldale. Omavalitsuse osad on Faak am See (Bače), Ferlach (Borovlje), Fürnitz (Brnca), Greuth (Rute), Gödersdorf (Vodiča vas), Korpitsch (Grpiče), Latschach am Faakersee (Loče), Mallestig (Malošče) ja Sankt Stefan (Šteben). 2001. aasta rahvaloenduse järgi olid 5,6% rahvastikust Kärnteni sloveenid. Omavalitsus on nimetatud Finkensteini lossi järgi, mis oli Kärnteni hertsogite valdus, mida on esmamainitud 1142. aasta dokumendis. Läänistatuna hertsogi ministeriaalidele, Finkensteini isandatele oli see oluline eelpost, kust avanes vaade Gaili orule ja Bambergi piiskoppide Kärnteni valdustele Villachi ja Federauni lossi ümbruses. 1335. aastal läksid hertsogivaldused Austria Habsburgidele. 1508. aastal andis keiser Maximilian I, kes oli 1493. aastast Kärnteni hertsog, Finkensteini oma vasallile Siegmund von Dietrichsteinile, kelle järglased hoidsid lossi 1861. aastani. 18. sajandist see lagunes, ainult vare on jäänud. See on täna 1150 istekohaga amfiteatri Burgarena Finkensteini taustaks, mida kasutatakse peamiselt kontsertide korraldamiseks. Finkensteini omavalitsus loodi 1850. aastal Mallestigis, turulinn sai sellest 1979. aastal. Oma asukoha reklaamimiseks Faaki järve kaldal on ametlik nimi 2000. aastast Finkenstein am Faaker See. Piirkond sõltub suuresti turismist, pealegi haldab Elan lumelauatehast Fürnitzis. Franc Treiber (1809–1878), preester, luuletaja ja helilooja Günther Porod (1919–1984), füüsik Peter Wrolich (* 1974), jalgrattur Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Saint-Malo

Saint-Malo (gallo keeles Saent-Malô, bretooni keeles Sant-Maloù) on Ille-et-Vilaine'i departemangu sadamalinn Prantsusmaal. Répertoire géographique des communes, vaadatud 26.10.2015. Populations légales 2021  Saint-Malo – pildid, videod ja helifailid Wikimedia Commonsis
Johannes-Andreas Hanni

Johannes-Andreas Hanni (24. märts 1957 Valga – 6. november 1982 Keskvangla, Tallinn) oli sarimõrvar, kes tappis Eesti NSV-s kolm inimest, enne kui ta tabati. Hannil oli biseksuaalseid kalduvusi: tal oli lisaks oma abikaasale Pillele rida armukesi kummastki soost. Seksuaalselt oli ta atraktiivne mees. Kohtueksperdid on meenutanud, et erilise kire suguakti ajal leidis Pille Johannes-Andreasega pärast esimese roima kordasaatmist (Hanni mõrvas Nõmmel peolt tulles tänaval mehe, lõikas tüki liha tema reielt ja praadis selle kodus, mainides Pillele, et olevat "ammu juba ihanud inimliha maitse ära proovida"). Tema isa oli eesti baptisti vaimulik Jaan Hanni. Tema abikaasa oli Pille Hanni, kes veetis Harkus naistevanglas ligi kaksteist aastat. Ta andis 2009. aastal välja raamatu "Ma armastasin kiskjat". Jaan Hanni. "Kuradi poja Johannes Andrease sünd ja surm" / [Jaan Hanni ; kaaned: Aarne Hanni; Valgas : J. Hanni, 2008 ([Tallinn] : Sõnasepp) https://www.ohtuleht.ee/311321/nomme-kannibali-andreas-hanni-lesk-pille-kirjutas-oma-elust-sokeeriva-raamatu
Mauretania

Mauretania oli mitme laeva nimi: Mauretania (laev 1907), aastal 1907 valminud aurulaev Mauretania (laev 1939), aastal 1939 valminud aurulaev
Horní Cerekev

Horní Cerekev (saksa keeles Oberzerekwe) on linn Tšehhis Vysočina maakonnas Pelhřimovi ringkonnas. Horní Cerekev asub Pelhřimovist 14,5 km lõunakagus ja Jihlavast ligikaudu 20 km lääneedelas. Horní Cerekev asub merepinnast 586 meetri kõrgusel. Asulat on esmamainitud 1352. aastal. Ürikutes on Horní Cerekevi esimest korda linnaks nimetatud 1361. aastal. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Horní Cerekev Místopisný průvodce po České Republice Denisa Krejčí:Do Horní Cerekve míří s oblibou i potápěči: podívejte se, jak to tam vypadá Pelhřimovský deník, 5. mai 2021
Hadõžensk

Hadõžensk on linn Venemaal Krasnodari krais Apšeronski rajoonis. Asub Pšiši jõe ääres, Krasnodarist 113 km kagus. Asula rajati 1864. aastal Hadõženskaja staniitsana. Linnaõigused sai 1949. aastal. Linnas on masinatehas, õlletehas ja puidutööstusettevõtted. 2021. aastal oli linnas 22 005 elanikku. Q127117750 "Arhiivikoopia". Originaali arhiivikoopia seisuga 2. mai 2021. Vaadatud 20. juulil 2021.{{netiviide}}: CS1 hooldus: arhiivikoopia kasutusel pealkirjana (link) Linna koduleht
Gulkevitši

Gulkevitši on linn Venemaal Krasnodari krais, Gulkevitši rajooni keskus. Asub Kubani jõe vasakust kaldast 5 km kugusel, Krasnodarist 176 km kaugusel. Asula tekkis 1875. aastal rajatud raudteejaama juurde. Linnaõigused sai 1961. aastal. Linnas on ehitusmaterjalide tehased ja toiduainete tööstuse ettevõtted. 2021. aastal oli linnas 34 314 elanikku. Q127117750 "Arhiivikoopia". Originaali arhiivikoopia seisuga 2. mai 2021. Vaadatud 20. juulil 2021.{{netiviide}}: CS1 hooldus: arhiivikoopia kasutusel pealkirjana (link) Linna koduleht
Timaševsk

Timaševsk (ka Timašovsk) on linn Venemaal Krasnodari krais, Timaševski rajooni keskus. Asub Kirpili jõe ääres, Krasnodarist 68 km põhja pool. Asula rajati 1794. aastal. 1842. aastal sai staniitsaks. Linnaõigused sai 1966. aastal. Linnas on asfalditehas, tetrapakendite tehas ja toiduainetetööstuse ettevõtted. 2021. aastal oli linnas 50 566 elanikku. Q126687534 "Arhiivikoopia". Originaali arhiivikoopia seisuga 2. mai 2021. Vaadatud 20. juulil 2021.{{netiviide}}: CS1 hooldus: arhiivikoopia kasutusel pealkirjana (link) Linna koduleht
Kurganinsk

Kurganinsk on linn Venemaal Krasnodari krais, Kurganinski rajooni keskus. Asub Laba jõe paremkaldal, Krasnodarist 150 km ida pool. Asula rajasid kasakad 1853. aastal Kurgannaja staniitsana. Linnaõigused sai 1961. aastal. 2021. aastal oli linnas 47 975 elanikku. Q127117750 "Arhiivikoopia". Originaali arhiivikoopia seisuga 2. mai 2021. Vaadatud 20. juulil 2021.{{netiviide}}: CS1 hooldus: arhiivikoopia kasutusel pealkirjana (link) Linna koduleht
Miha Blažič

Miha Blažič (sündinud 8. mail 1993 Koperis) on Sloveenia jalgpallur, kes mängib kaitsjana Prantsusmaa kõrgliigaklubis Angers ja Sloveenia jalgpallikoondises. Ta alustas klubikarjääri kodulinna klubis FC Koper, mille meeskonnas tegi ta Sloveenia kõrgliigas debüüdi hooajal 2010–11. Aastatel 2015–2017 mängis ta Sloveenia kõrgliigaklubis Domžale. 2017. aasta augustis sõlmis ta lepingu Ungari kõrgliigaklubiga Ferencváros. Ferencvárosiga tuli ta aastatel 2019–2022 neli korda Ungari meistriks. 2022. aasta juunis sõlmis ta kolmeaastase lepingu Angers'ga. Sloveenia jalgpallikoondises debüteeris Blažič 2. juunil 2018 sõprusmängus Montenegro vastu. Koper Sloveenia karikas: 2015 Domžale Sloveenia karikas: 2017 Ferencváros Nemzeti Bajnokság I: 2018–19, 2019–20, 2020–21, 2021–22 Magyar Kupa: 2021–22 "Blažič okrepil vrste Angersa". rtvslo.si. 4.6.2022. Vaadatud 10.6.2022
Lorem ipsum

Lorem ipsum on lühinimetus teksti kohta, mida kasutatakse peamiselt veebidisainis kohatäitena enne lõpliku teksti sisestamist. Teksti kasutamise eesmärk on täita tühik või tekstiväli ilma midagi sisukat ütlemata, samas võimaldab see ette kujutada, milline tekst lõppversioonis välja näeb (näiteks font, tekstipaigutus). Lorem ipsum'i teksti levinuim vorm on järgmine: Lorem ipsum dolor sit amet, consectetur adipiscing elit, sed do eiusmod tempor incididunt ut labore et dolore magna aliqua. Ut enim ad minim veniam, quis nostrud exercitation ullamco laboris nisi ut aliquip ex ea commodo consequat. Duis aute irure dolor in reprehenderit in voluptate velit esse cillum dolore eu fugiat nulla pariatur. Excepteur sint occaecat cupidatat non proident, sunt in culpa qui officia deserunt mollit anim id est laborum. Originaalkujul pärineb tekst Vana-Rooma filosoofi Cicero aastal 45 eKr kirjutatud teosest "De finibus bonorum et malorum" ("Hüvede ja pahede piiridest"). Lorem ipsum lõik pärineb jaotisest 1.10.32, kus Cicero arutleb valu ja naudingu üle. "Neque porro quisquam est qui dolorem ipsum quia dolor sit amet, consectetur, adipisci velit...", mis tähendab: "Pole kedagi, kes armastaks valu ennast, kes seda otsiks ja tahaks seda tunda, lihtsalt sellepärast, et see on valu ..." Teksti päritolu avastas Hampden-Sydney Kolledži ladina keele professor Richard McClintock, kui ta otsis klassikalises kirjanduses harva kasutatava ladinakeelse sõna consectetur esinemisjuhte. Tänapäeval kasutatavad lorem ipsum'i tekstid ei ole ladinakeelse originaaliga identsed. Neis on lisatud, eemaldatud ja muudetud sõnu. "Lorem Ipsum". Vaadatud 19.07.2021. Cicero. ""De finibus bonorum et malorum"". WikiSource. 1. raamat, paragrahv [32].
NŠ Mura

Nogometna šola Mura on Sloveenia jalgpalliklubi, mis tegutseb Murska Sobota. See mängib Sloveenia kõrgliigas Prva liga. Klubi on asutatud 2012. aastal pankrotistunud ND Mura 05 asemele. Hooajal 2013–14 debüteeris Mura Sloveenia tugevuselt neljandas liigas, kust tõusti kohe tugevuselt kolmandasse liigasse. Hooajal 2016–17 kindlustati pääs Sloveenia esiliigas. Hooajal 2017–18 tuli Mura kohe esiliiga võitjaks ja jõudis kõrgliigasse. Hooajal 2020–21 tuldi Sloveenia meistriks. Sloveenia karikavõistlustel osales Mura esmakordselt hooajal 2015–16, mil jõuti 16 parima sekka. Hooajal 2017–18 jõuti veerandfinaali. Hooajal 2018–19 kaotati poolfinaalis Mariborile. 2020. aastal tuli Mura Sloveenia karikavõitjaks, kui karikafinaalis alistati Nafta 1903 tulemusega 2:0. Euroopa klubide võistlustel osales Mura esmakordselt hooajal 2019–20, kui UEFA Euroopa Liiga esimeses ringis kaotati Iisraeli klubile Maccabi Haifa kahe mängu kokkuvõttes 2:5. Hooajal 2020–21 jõuti Euroopa Liigas kolmandasse ringi, kus kaotati Hollandi klubile PSV Eindhoven 1:5. Klubi kodustaadion on Fazanerija linnastaadion, mis mahutab 3782 pealtvaatajat. Sloveenia Prva liga: Võitja: 2020–21 Sloveenia esiliiga: Võitja: 2017–18 Sloveenia karikas: Võitja: 2019–20 Ametlik koduleht
Pedro Castillo

See artikkel räägib Peruu poliitikust. Teiste tähenduste kohta vaata lehekülge Pedro Castillo (täpsustus). José Pedro Castillo Terrones (sündinud 19. oktoobril 1969) on Peruu õpetaja, ametiühingutegelane ja poliitik, kes oli aastatel 2021–2022 Peruu president. Ta sai avalikkuse jaoks tuntuks juhtides 2017. aastal õpetajate streiki, ta osales valimistel vasakpoolse Vaba Peruu partei nimekirjas. Castillo võitis esimese vooru ning läks teises voorus vastamisi Keiko Fujimoriga. Riikliku Valimisprotsesside Büroo häältelugemise tulemused näitasid juba 16. juunil, et Castillo sai 50,13% kehtivatest häältest. Sellest hoolimata ei kuulutanud Riiklik Valimiste Žürii teda veel võitjaks, kuna Fujimori oli tulemused väidetavatele võltsimistele viidates tunnustamata jätnud. Rikkumisi ei leitud ning Castillo võit kuulutati välja 19. juulil, seda tunnustas ka vastaskandidaat Fujimori. Castillo astus ametisse 28. juulil, tema võitu peeti Peruu traditsioonilise kõrgklassi kaotuseks. Peruu Kongress on mitmel korral püüdnud teda ametist tagandada. 2022. aasta detsembris enne kolmandat presidendi tagandamise hääletust teatas Castillo Kongressi töö ajutisest peatamisest, mida on peetud riigipöördekatseks. Peruu valitsus astus aga tagasi ja kongress tagandas Castillo ning kinnitas tema asemele endise asepresidendi Dina Boluarte. Pedro Castillo vangistati samal päeval. Pedro Castillo presidendiaeg OFICINA NACIONAL DE PROCESOS ELECTORALES, Hacemos que tu voto cuente. "PRESENTACIÓN DE RESULTADOS, (SEGUNDA ELECCIÓN PRESIDENCIAL 2021)". onpe.gob.pe. Originaali arhiivikoopia seisuga 8. juuni 2021. Vaadatud 20. juulil 2021. "National Office of Electoral Processes (ONPE) official second round results". Originaali arhiivikoopia seisuga 8. juuni 2021. Vaadatud 20. juulil 2021. Collyns, Dan (8. juuni 2021). "Peru elections: Fujimori's fraud claims criticised as rival's narrow lead widens". the Guardian (inglise). Vaadatud 20. juuli 2021. Taj, Mitra; Turkewitz, Julie (4. juuli 2021). "Fraud Claims, Unproved, Delay Peru's Election Result and Energize the Right". The New York Times. Vaadatud 20. juuli 2021. Aquino, Marco (19. juuli 2021). "Peru socialist Castillo confirmed president after lengthy battle over results". Reuters. Tegel, Simeon. "Presumed President-elect Pedro Castillo faces challenges in Peru". Al Jazeera (inglise). Vaadatud 22. juuni 2021.{{cite web}}: CS1 hooldus: url-olek (link) Taj, Mitra; Turkewitz, Julie (20. juuli 2021). "Pedro Castillo, Leftist Political Outsider, Wins Peru Presidency". The New York Times. Vaadatud 20. juuli 2021. "Peruu president saatis enne tema tagandamise hääletust Kongressi laiali" ERR, 7. detsember 2022 "Peru lawmakers impeach President Castillo after he attempts to dissolve Congress" CNN, 7. detsember 2022 New Peru president sworn in, predecessor Castillo arrested Twitteri konto Introduction by Perú Libre website (hispaania keeles) Biography by CIDOB (hispaania keeles)
AC Omonia

Athletic Club Omonoia Nicosia (kreeka keeles Αθλητικός Σύλλογος Oμόνοιας Λευκωσίας, ΑΣΟΛ) on Küprose jalgpalliklubi, mis tegutseb riigi pealinnas Nikosias. See mängib riigi kõrgliigas. Klubi on asutatud 1948. aastal. Omonia on Küprose üks edukamaid ja populaarsemaid jalgpalliklubisid. See on tulnud Küprose meistriks kokku 21 korda, viimati hooajal 2020–21; Omoniast on enam kordi Küprose meistriks tulnud ainult APOEL. Küprose karikas on võidetud 14 korda ja Küprose superkarikas rekordiliselt 17 korda. Omonia on korduvalt osalenud Euroopa jalgpalliklubide võistluste eelringides. Hooajal 2020–21 osales Omonia esimest korda UEFA Euroopa Liiga alagrupiturniiril. Omonia kodustaadion on GSP Stadium, mida jagatakse APOEL-i ja Nikosia Olympiakosega. Seisuga 4. juuni 2021 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Küprose kõrgliiga: Võidud (21): 1960–61, 1965–66, 1971–72, 1973–74, 1974–75, 1975–76, 1976–77, 1977–78, 1978–79, 1980–81, 1981–82, 1982–83, 1983–84, 1984–85, 1986–87, 1988–89, 1992–93, 2000–01, 2002–03, 2009–10, 2020–21 Küprose karikavõistlused: Võidud (16): 1964–65, 1971–72, 1973–74, 1979–80, 1980–81, 1981–82, 1982–83, 1987–88, 1990–91, 1993–94, 1999–2000, 2004–05, 2010–11, 2011–12, 2021-22, 2022-23 Küprose superkarikas: Võidud (17): 1966, 1979, 1980, 1981, 1982, 1983, 1987, 1988, 1989, 1991, 1994, 2001, 2003, 2005, 2010, 2012, 2021 "ΟΜΑΔΑ - Omonoia FC". omonoiafc.com.cy. Ametlik koduleht
Johann Dantzmann

Johann Dantzmann oli Saaremaa maasekretär 17. sajandi algul, Taani valitsusajal. Kaasaegsed pidasid Dantzmanni korruptiivseks isikuks, kes osales mitme kuriteo toimepanemises. Ajaloolase Leo Leesmenti andmeil oli 1618.–1619. aasta arveraamatu järgi maakirjutaja Johann Dantzmann Saaremaa asehalduskonnas asehalduri järel kõrgeimat palka teeninud ametnik. Tema aastatasu oli 19 taalrit ja 1 mark, 1 säilitis rukkeid ja 1 säilitis otri, 32 lammast, 20 lambanahka, 2 härjanahka, 15 sülda puid ja 20 koormat heinu. 1621. aastal kirjutas toonane Kuressaare lossifoogt Henrik Arens Rootsi kuningas Gustav II Adolfile, milles kurtis toonase Taani Saaremaa asehalduri Jacob Becki peale, et too koos oma väimehe Fredrik Budde ja maasekretär Johann Dantzmanniga kõikvõimalikku korruptsiooni ja kuritegevust harrastavad. Arensi sõnul olevat ta olnud 22. jaanuaril 1620 teel Kuressaarest Tallinna, et sealt Taani edasi purjetada, kui Rootsi valdusse kuulunud Läänemaal tunginud talle kallale Budde ja Dantzmann isiklikult, ühes Läänemaa asehalduri Johann Otto von Maydelliga. Rootslased võtsid Arensi vangi ning ta viidi köidikutesse seotuna esmalt Saku mõisa ning seejärel Jakob De la Gardiele kuulunud Kolga mõisa. Arens kaebas enda vastu suunatud rünnaku asjus Tallinna linnusekohtule ning nii Dantzmann kui ka Budde tunnistasid kallaletungi omaks, kuid Jakob De la Gardie otsustas nad mõlemad vabastada ning hoopis Arensi kaheksaks kuuks vangi mõista. Talle kuulusid Kalli mõis (Calli) Valjala kihelkonnas ja Võrsna mõis (Würzen) Püha kihelkonnas. Johann Dantzmann oli abielus Mikleta Ledebueriga. Abielust sündis: Helena Dantzmann, kes oli abielus Uduvere, Räpsu, Kalli ja Võrsna mõisniku Wilhelm von Ditmariga. Leo Leesment "Saaremaa halduskonna finantsid 1618/19. aastal". Acta et commentationes Universitatis Tartuensis (Dorpatensis) . B, Humaniora. XXIX, Tartu 1933, lk. 31–32 "Leid Rootsis Saaremaa ajaloost. Foogt võitles halduri omavoliga" Eesti Päevaleht, 11. märts 1972 Väljavõte Liivimaa rüütelkonna genealoogilisest käsiraamatust
Fincantieri 6274

Fincantieri 6274 (või talle määratud nime järgi: MS Queen Anne) on Cunard Line'ile ehitatava ristluslaeva dokinimi. 2017. aastal teatavaks tehtud nimeta laev on kompanii neljas laev praeguses laevastikus ja 249. laev kogu selle ajaloos.  Fincantieri 6274 – pildid, videod ja helifailid Wikimedia Commonsis
Nötsch im Gailtal

Nötsch im Gailtal (sloveeni: Čajna) on turulinn Austria Kärnteni liidumaa Villachi maaringkonnas. Asudes Villachist läänes, ulatub omavalitsusala piki alumist Gaili orgu Lõuna-Kärntenis Villacher Alpe (Dobratschi) massiivi jalamile, mis on Gailtali Alpide idapoolne jätk. Omavalitsuse osad on Kerschdorf (Črešnje), Saak (Čače) ja Sankt Georgen (Šentjurij). Nötschi pääseb Villachist ja Süd Autobahnilt (A2) Gailtal Straße (B111) maanteed kaudu. Põhjas viivad mägiteed üles Bad Bleiberg kõrgorgu. Nötschi jaam on peatus Gailtalbahni raudteeliinil Arnoldsteinist Kötschach-Mauthenisse. Asulat Kärnteni hertsogkonnas on esmamainitud 1253. aasta dokumendis koos Lewenburgi lossiga (tänapäeva Wasserleonburg), siis Bambergi piiskoppide vasall. Piirkonda laastas 1348. aasta Friuli maavärin, mis põhjustas tohutu maalihke Dobratschi mäelt ja Gaili jõe üle kallaste tõusmise. Wasserleonburgi loss, mis asub kõrgel Saaki küla kohal, ehitati 14. sajandil ümber. Mitmete Villachi kaupmeheperekondade omandiõiguse ajal laiendati seda 16. ja 17. sajandil märkimisväärselt, sealhulgas renessansshoov avatud lodžaga, maneristlik fassaad ja lossikabel. Kuni tänaseni on kompleks eraomandis ja seda kasutatakse hotellina; pärast troonist loobumist veetsid Windsori hertsog Edward VIII ja tema naine Wallis Simpson seal oma mesinädalad 5. juunist 7. septembrini 1937. Alates 20. sajandi algusest võõrustas Nötsch ajutiselt rühma ekspressionistlikke maalikunstnikke ümber Anton Koligi (1886–1950). "Nötschi ring" oli ühenduses Hagenbundi kunstnike rühmaga ümber Oskar Kokoschka, Anton Faistaueri ja Egon Schiele. Nötsch Saak Vana talumaja Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Paternion

Paternion (sloveeni Špaterjan) on vald (Marktgemeinde) Austrias Kärnteni liidumaa Villachi maaringkonnas. See asub Drava orus umbes 18 km Villachist loodes. Paternioni valla osad on Feistritz an der Drau, Kamering, Kreuzen, Nikelsdorf, Paternion ja Rubland. Kameringist on pärit Austria kirjanik Josef Winkler. Asustatuna Hallstatti kultuurist saati on kohta esmamainitud 1296. aasta dokumendis kui St. Paternianus ja see on nimetatud Fano piiskopi Püha Paterniani järgi, kuna ala Dravast lõunas kuulus siis Aquileia patriarhaadile. 1530. aastal sai Paternion Austria ertshertsog Ferdinand I-lt turuõiguse. Osakaaluga umbes 30% on omavalitsus täna üks protestantismi keskusi Kärntenis. Paternioni loss oli osa Paternioni isandkonnast (Herrschaft Paternion), koos Pöllani ja Kreuzeni losside ning 8800 ha metsaga. 19. sajandi lõpul läksid need Widmann-Rezzonico krahvidelt krahv Piero Foscarile Veneetsiast ja tänini omab neid Foscari-Widmann-Rezzonico perekond. Püha Paterniani kirik Paternioni loss (1688) Paternioni loss Pöllani loss Traditsioonilised hooned Rublandis Ladenburg, Saksamaa Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Slavonia

Slavonia (prefiksiga RMS ehk Royal Mail Steamer, 'kuninglik postiaurik') oli reisilaev, mis valmis Yamuna nime all kompaniile British India Line aastal 1903. Juba samal aastal müüdi see Cunard Line'ile ja nimetati ümber Slavonia-ks. Slavoonia piirkonna järgi nimetatud aurulaev hukkus Assooridel aastal 1909. Kõik pardal olnud inimesed päästeti.  Slavonia – pildid, videod ja helifailid Wikimedia Commonsis
Stein-Marten Pool

Stein-Marten Pool (sündinud 5. augustil 2001 Pärnus) on Eesti raadiosaatejuht. Ta oli 2020. aastal ETV teadussaate "Rakett 69" üks võistlejaid. Lõpetas 2020. aastal Pärnu Koidula Gümnaasiumi ja astus Tartu Ülikooli õppima matemaatilist statistikat.[viide?] Pool on aastast 2019 portaali "Postimees Sport" võrkpallikommentaator ja 2021. aastal oli lühikest aega spordiajakirjanik portaalis "Võrkpall24".[viide?] 2021. aastal hakkas Tre Raadios tegema raadiosadet "Nii- ja naapidi Pärnumaalt".[viide?]
Pruulikoda Kolk

Pruulikoda Kolk (stiliseeritult Pruulikoda KOLK) on Eesti väikeõlletootja, mille tootmisüksus paikneb Lääne maakonnas Uuemõisas. 2020. aasta parimate Eesti õllede valimisel hinnati Kolki Sumin parimaks Belgia stiilis õlleks. Selgusid 2020. aasta parimad Eesti joogid: õlu Koduleht Meedias Urmas Lauri: "UUS ETTEVÕTE: Kuidas Kolgid õlut keedavad" Lääne Elu, 6. märts 2016 "Kuidas minust sai käsitööõlle pruulmeister" Eesti Ekspress, 31. mai 2017